‘Awungiyeke phansi, siqhwaga’ – uDlamini etshela uGordhan | News24‘Awungiyeke phansi, siqhwaga’ – uDlamini etshela uGordhanJohannesburg – Kuyaqhubeka ukungaboni ngaso linye kanye nokujikijelana ngamazwi phakathi kukaNgqongqoshe wezokuThuthukiswa koMphakathi, uBathabile Dlamini kanye nalowo obenguNgqongqoshe wezeziMali osanda kuxoshwa, uPravin Gordhan.UDlamini akachithanga sikhathi ukuthi aphendule uGordhan ngemuva kokuthi eye wamgxeka (uGordhan) enkonzweni yesikhumbuzo yeqhawe lomzabalazo le-ANC elisanda kudlula emhlabeni, u-Ahmed Kathrada.“Uyakujabulela ukuhlukumeza abanye abantu, uyakujabulela ukujezisa abantu; uyakujabulela ukusabisa abanye abantu. Yinto azijabulisa ngayo. Ufuna ukulandelwa yiwo wonke umuntu. Uzizwa ewumuntu obaluleke kakhulu. Ucabanga ukuthi mukhulu ukwedlula wonke umuntu emhlabeni,” uDlamini, obethukuthele eveva, utshele iNews24.OLUNYE UDABA: #KathradaMemorial: Ipolitiki nokwethembeka akuhambisani – Pravin GordhanNgesikhathi ethula inkulumo yakhe kule nkonzo yesikhumbuzo, uGordhan uthe uDlamini akakwazanga ukuzehlisa ukuze avume amaphutha akhe ngenzukayikeyi yokuholelwa kwemali yesibonelelo.Ngaphandle kokumbiza ngegama uDlamini, uGordhan usho sakugwegweza ukuthi njengomholi, uDlamini kufanele ayeke ukulokhu ehubhuza amanga bese evuma ukuthi wenze iphutha.Uphinde wavikela nesikhulu sakwa-South African Social Security Agency (Sassa), uThakozani Magwaza, wathi akuyena okumele agxekwe ngokudala itwetwe kubantu bakuleli abangu-17 million abahola imali yesibonelelo.“Umuntu kumele abe nokuzehlisa, isibindi kanye nomuzwa wokuzisola," kusho uGordhan.Kodwa-ke uDlamini kumcasule kakhulu lokhu kugxekwa, wabuza ukuthi kungani uGordhan eqhamuka esezokhuluma manje, ngemuva kokuxoshwa uMengameli Jacob Zuma.3 jackpot winners! Daily Lotto makes it rain 53 minutes ago Click here for the full list of lottery results
